**Svrabež**, svrbež, (lat. *pruritus*), je subjektivna patološka pojava na koži i sluzokoži koja prati neke kožne i druge bolesti, a manifestuje se neprijatnim senzacijama koje izazivaju želju (refleks), za češanje ili grebanje. Svrabež ne treba mešati sa drugim subjektivnim osećajima kao što su gmizanje, parestezija, peckanje i bol. Svrabež u ustima je izuzetno redak i tada je obično lokalizovan na tvrdom nepcu, a provocira ga dodir jezika.

Etiologija
----------

Svrabež je simptom koji nas upozorava da je telo došlo u dodir sa štetnom materijom. Na završecima nervnih vlakana nalaze se sitna telašca koja mogu primati poruke i slati ih u mozak. Neka od njih osetljivija su na toplotu, svetlost, pritisak i bol. Kada se stimulišu „telašca za bol" osećamo svrabež.

Hemijski gledano, kada počešemo mesto koje nas svrbi naši mastociti (tip belih krvnih ćelija koje su uključene u alergijske reakcije) oslobađaju histamin. Histamin se veže za receptore na prisutnim nervnim završecima i osećamo svrabež. LJudi koji boluju od alergija, proizvode višak histamina zbog prisustva određenih materija u organizmu koja drugu osobu možda uopšte ne bi nadražila.

Patofiziologija
---------------

Patofiziološki na osnovu mehanizma nastanka, razlikujemo sledeće oblike svrabeža;

**Kožni ili neuropatski ili svrabež nastao u perifernom nervnom sistemu,**

Kožni ili neuropatski, svrabež potiče iz kože i periferni je ili pruritoceptivni oblik svrabeža, a može biti izazvan raznim uzročnicima koji mogu biti mehanički, hemijski, toplotni i električni. Za njegov nastanak odgovorni su aferentni primarni neuroni koji izazivaju histaminom indukovan svrabež u mielinskim omotačima c-vlakana. Najveći deo receptora c-vlakana nalazi se na njihovom vrhu između dva sloja kože, epiderma i derma (prelazni sloj kože).

**Neuropatski, neurogeni ili psihogeni svrabež ili svrabež nastao u centralnom nervnom sistemu**

Neuropatski svrabež može da potiče iz bilo koje tačke duž aferentnog puta, kao rezultat oštećenja nervnog sistema. Može biti izazvan bolestima ili poremećajem funkcija centralnog nervnog ili perifernog nervnog sistema.

* *Primeri neuropatski* svrabež može biti izavan, parestezijom živaca, brahioradialnim svrabežom, tumorima mozga, multiplom sklerozom, perifernom neuropatijom i nadražajem živaca.
* *Psihogeni svrabež* je takođe povezana sa neke simptome psihijatrijskih poremećaja kao što su taktilne halucinacije, parazitalne iluzije ili opsesivno-kompulzivni poremećaji (povezani sa neurotičnim češanjem- grebanjem)..

Manifestacije
-------------

Svrabež je neprijatan osećaj koji najčešće izaziva češanje ili grebanje. Refleks češenja koji izaziva svrabež, je vrlo moćan i uzrokuju ga refleks kičmene moždine koji locira mesto svrabeža i ruku usmerava prema njemu. Češanje olakšava svrabež uklanjanjem nadražaja ili češnjem se izaziva dovoljno snažan bol, kojim potiskujemo signal svrabeža u kičmenoj moždini.

Nakon intenzivnog ili nekontrolisanog češanja mogu nastati posledice u vidu ogrebotina (lat. *exscoriatio*), koje se naknadno mogu zagaditi. Pojava sekundarnog zapaljenja izazvanog infekcijom ogrebotina, još više pojačava svrabež a time i češanje. Na taj način nastaje „začaran krug" koji se često teško može prekinuti.

Svrabež kože
------------

Svrabež kože, (lat. *pruritus dermogenes*) najčešće prati neke kožne bolesti (dermatoze) i može se razvrstati;

* **Prema lokalizaciji**

* lokalizovan
* generalizovan

* **Prema trajanju;**

* trajan,
* povremen,
* ravnomeran,
* u napadima (pr. kod šuge kada se javlja samo noću)

* **Prema intenzitetu subjektivnog osećaja**;

* neznatan,
* nešpodnošljiv

* **Prema uzroku nastanka;**

* nepoznatog uzroka (lat. *pruritus sine materia*),
* poznatog uzroka (ako prati određene internističke i kožne bolesti) (jez-lat pruritus symptomaticus) i često je prvi znak tih bolesti.
* psihogeni svrabež; najčešće je izmešan sa parestezijom, pečenjem, i može pratiti neke bolesti nervnog sistema.

Svrabež genitalija
------------------

* Svrabež genitalija (lat. *pruritus genitalis*), najčešće se javlja kod žena a uzrokuju ga;
* razni zapaljenski procesi genitalija,
* hormonalni poremećaji ili bolesti metabolizma (najčešće šećerna bolest).
* klimakterijumu.
* kao posledica upotrebe lekova,
* neadekvatna primena lokalnih kontraceptiva,
* nepravilno održavanje higijene genitalija,
* psihogeni poremećaji.

Perianalni svrabež
------------------

Perianalni svrabež (lat. *pruritus perianalis*), javlja se u predelu čmara i najčešće je uzrokovan;

* crevnim parazitima,
* sastojcima hrane
* nepravilnom ali i preteranom higijenom čmara,
* bolestima čmara i završnog creva (hemoroidi, tumori, zapaljenski procesi …)
* seksualnim izopačenostima.

Terapija
--------

Lečenje svrabeža može biti etiološko i simptomatsko. 

* **Etiološka**

Lečenje svrabeša prvenstveno mora da bude etiološko, usmereno prema uzročniku koji ga izaziva.

* **Simptomatska**

Simptomatsko lečenje se prvenstveno primenjuje kod lokalizovanog pruritusa primenom lokalne terapije;

* 0,5% alkoholnog rastvora mentola, ili rastvori kamfora, metvice itd.

* raznim kremama za hlađenje sa ili bez dodatka kortikosteroida
* primena hladnih obloga ili tuiširanje hladnom vodom,

Kod opšteg simptomatskog lečenja generalizovanog svrabeža koriste se;

* neuroleptici
* sedativi
* antihistaminici (antialergici).
* fototerapija, pomaže kod jako izraženog svrabeža, naročito ako je izazvana renalnom insuficijencijom. Za ovu vrestu terapije koristi se ultraljubičasto scvetlosno zračenje .